The HU

The HU (ה-HU מבוטא הוּ) היא להקת פולק מטאל מונגולית שהוקמה ב־2016,<ref name="Billboard"></ref> ועושה שימוש באלמנטים מוזיקליים מונגוליים מסורתיים דוגמת כלי נגינה כמו מורין חור וטובשואור ושימוש בשירת גרון.<ref></ref><ref></ref> הלהקה מכנה את סגנונה המוזיקלי "הוּנוּ רוק", ושמה ניתן לה בהשראת ההוּנוּ, שבטים שמקורם באימפריה מונגולית-טורקית עתיקה, שבמונגולית ידועה בשם "הוּנוּ". בחלק משיריה משלבת הלהקה קריאות מלחמה ושירה מונגוליות עתיקות.<ref name="NPR"></ref><ref></ref>

==היסטוריה==
בשנת 2018 הוציאה הלהקה ליוטיוב שני סרטונים. ב-28 בספטמבר יצא השיר "Yuve Yuve Yu" וב-16 בנובמבר השיר "Wolf Totem". נכון לדצמבר 2022 השיגו שני הסרטונים יחד למעלה מ-186 מיליון צפיות ביוטיוב, וכל אחד מהם זכה ללמעלה מ-40 מיליון השמעות בספוטיפיי. ב-11 באפריל 2019 הגיע "Wolf Totem" למקום הראשון במצעד מכירות שירי ההארד רוק בדיגיטליים של הבילבורד, מה שהפך את The HU למוזיקאים המונגולים הראשונים שמגיעים לפסגת אחד ממצעדי הבילבורד. השיר "Yuve Yuve Yu" הגיע למקום ה-7 באותו מצעד. "Wolf Totem" הגיע גם למקום ה-22 במצעד שירי הרוק החמים של הבילבורד.<ref name="Billboard" />

ב-17 במאי 2019 פגשו חברי הלהקה את נשיא מונגוליה, בטולגה קלטמה, שבירך אותם על הישגם בקידום המדינה.<ref></ref> ב-6 ביוני אותה השנה הוציאה הלהקה סרטון מילים לסינגל השלישי שלהם, "Shoog Shoog".<ref></ref> ביוני ויולי אותה שנה השתתפה הלהקה ב-23 הופעות ב-12 מדינות. ב-23 באוגוסט הוציאה הלהקה וידאו קליפ לסינגל הרביעי שלהם, "The Great Chinggis Khaan".<ref></ref>

===The Gereg (2019–2021)===
הלהקה הוציאה את אלבומה הראשון, The Gereg, ב-13 בספטמבר 2019.<ref></ref> פירוש שמו של האלבום הוא המושג ל"דרכון דיפלומטי" בימיו של ג'ינגיס חאן. The Gereg הופץ בעולם על ידי "Eleven Seven Records".<ref></ref> בין החודשים ספטמבר לדצמבר קיימה הלהקה סיבוב הופעות בצפון אמריקה. ב-4 באוקטובר הוציאה הלהקה גרסה חדשה לשיר "Yuve Yuve Yu" כשהפעם הצטרף לשירה הזמר דני קייס מלהקת From Ashes to New.<ref></ref> בנובמבר הופיע השיר "Black Thunder"/"Sugaan Essena" במשחק המחשב "Star Wars Jedi: Fallen Order".<ref></ref> ב-13 בדצמבר הוציאה הלהקה רמיקס לשיר "Wolf Totem" בהשתתפות ג'קובי שאדיקס, סולן להקת הרוק פאפא רוץ'.<ref></ref> גרסה זו הופיעה בסרט האימה "The Retaliators" משנת 2021.<ref></ref> ב-1 במאי 2020 הוציאה הלהקה רמיקס לשיר "Song of Women" בהשתתפות לזי הייל, סולנית להקת הרוק היילסטורם.<ref></ref>

ב-27 בנובמבר 2019 קיבלה הלהקה את האות הגבוה ביותר שמעניקה מונגוליה, אות "מסדר ג'ינגיס חאן", עבור תרומתם לקידום התרבות המונגולית בעולם.<ref></ref> ב-28 ביוני 2020 העלתה הלהקה ליוטיוב מופע לגיוס תרומות לטובת המלחמה במגפת הקורונה. בראיון שנערך לפני המופע הודיעה הלהקה שאלבומה השני ייצא לאור ב-2021.<ref></ref> ביולי הופיעה גרסה בשפה הסימית לשירם "The Legend of Mother Swan" במשחק המחשב "The Sims 4" כחלק מערכת ההרחבה "Nifty Knitting".<ref></ref> ב-3 בדצמבר 2020 הוציאה הלהקה גרסת כיסוי לשיר "Sad but True" של להקת הרוק מטאליקה.<ref></ref>

בשנת 2020 נבחרה הלהקה כאחת מ-53 אמנים שהשתתפו בפרויקט Metallica Blacklist לציון 30 שנה לאלבום השחור,.<ref></ref> וביצעו גרסת כיסוי לשיר "Through the Never". האלבום פורסם ב-1 באוקטובר 2021, אך גרסתם של ה-HU יצאה לספוטיפיי ואפל מיוזיק כבר ב-10 בספטמבר.<ref name="Metallica"></ref> כל הרווחים מהאלבום נתרמו למוסדות צדקה שונים, כשכל להקה שהשתתפה בפרויקט הייתה רשאית לבחור לאיזה פרויקט צדקה יועברו הרווחים מהקאבר שביצעה. ה-HU החליטו להעביר את הרווחים ל-The Giving Day Charity Fund.<ref name="Metallica" />

בספטמבר ואוקטובר 2021 יצאה הלהקה למסע ההופעות "The Hun Tour" בצפון אמריקה.<ref></ref> היה זה מסע ההופעות הראשון של הלהקה מאז התפרצות מגפת הקורונה, והוא כלל שירים מאלבומם הראשון, The Gereg, ומהאלבום העתידי, Rumble of Thunder.<ref></ref>

===Rumble of Thunder (2022–הווה)===
ב-12 במאי 2022 הוציאה הלהקה את הסינגל "This Is Mongol".<ref name=thisismongol></ref>

ב-8 ביולי אותה שנה הוציאה הלהקה את הסינגל "Black Thunder" והכריזה על אלבומה השני, Rumble of Thunder שיצא לאור ב-2 בספטמבר.<ref></ref>

==חברי הלהקה==
*גלבדרך "גאלה" צנדברטאר - מורין חור ושירה גרונית <small>(2016–היום)</small>
*ניאג'אנטסאן "ג'איה" גאלסאהג'אמטס - טומור חור, טסור ושירה גרונית <small>(2016–היום)</small>
*אנכסייקאן "אנקוש" באטג'רגל - מורין חור ושירה גרונית <small>(2016–היום)</small>
*טמולן "טמקה" נרבאאטר - טובשואור וקולות רקע <small>(2016–היום)</small>

==אלבומי אולפן==
{| class="wikitable"
|-
|<center>שנה</center>
|<center>שם האלבום</center>
|<center>הוצאה</center>
|-
| 2019
| The Gereg
| Eleven Seven
|-
| 2022
| Rumble of Thunder
| Better Noise
|}

==קישורים חיצוניים==

* 

==הערות שוליים==

קטגוריה:להקות פולק מטאל
קטגוריה:להקות שהוקמו בשנת 2016
HU